| L'Akvilait. *L'Aquila* |
| --- |
| *Katedros aikštė, Akvila* |
|  |
| 

L'AkvilaL'Akvila

42°21′0″ š. pl. 13°24′0″ r. ilg.﻿ / ﻿42.35000°š. pl. 13.40000°r. ilg.﻿ / 42.35000; 13.40000﻿ (L'Akvila)Koordinatės: 42°21′0″ š. pl. 13°24′0″ r. ilg.﻿ / ﻿42.35000°š. pl. 13.40000°r. ilg.﻿ / 42.35000; 13.40000﻿ (L'Akvila) |
|  |
| Laiko juosta: (UTC+1)------ vasaros: (UTC+2) |
|  |
| **Valstybė** | Italijos vėliava Italija |
| **Regionas** | Abrucai Abrucai |
| **Provincija** | Akvilos provincija |
|  |
| **Įkūrimo data** | 1259 |
| **Meras** | Massimo Cialente |
|  |
| **Gyventojų** (2008) | 72 948  |
| **Plotas** | 467 km² |
| **Tankumas** (2008) | 156 žm./km² |
| **Altitudė** | 714 m |
|  |
| **Pašto kodas** | 67100 |
| **Tel. kodas** | 0862 |
| **Tinklalapis** | www.comune.laquila.it |
|  **Vikiteka** | L'Akvila |
| **Miesto globėjas (-ai)** | Šv. Maksimas, Šv. Ekvicijus, Šv. Celestinas V ir Bernardinas Senietis |

Miesto herbas
**Akvila** (*it. L'Aquila – erelis*) – miestas Italijoje, Abrucų regiono sostinė. Mieste nuolat gyvena 72 948 gyventojai, tačiau šis skaičius dažnai keičiasi dėl studentų, turistų ir laikinų darbininkų. Miestas apsuptas Apeninų, į šiaurės rytus stūkso Gran Saso kalnas (2 912 m). Tai aukščiausia žemyninė Italijos dalis į pietus nuo Alpių. 1964 m. mieste atidarytas Akvilos universitetas.

Geografija
----------

Miestas stūkso kalnuose, tad visas miestas įsikūręs vidutiniškai 721 m aukštyje. Apeninai neleidžia miestą pasiekti nuo Viduržemio jūros einančiam šiltam oro srautui. Sakoma, kad per metus mieste būna vienuolika šaltų ir vienas šiltas mėnuo.

Akvilos miestas nuo šalies sostinės Romos yra nutolęs apie 100 km, o juos jungia per kalnus pastatyta autostrada.

Istorija
--------

Miestą pradėjo statyti Šventosios Romos Imperijos imperatorius Frydrichas II, o jo pradėtą darbą 1254 m. baigė sūnus Imperatorius Konradas IV. Po Konrado IV mirties 1259 m. miestą sugriovė jo brolis Manfredas. Tačiau greitai miestą atstatė kitas Sicilijos karalius Karolis I Anžu. 1316 m. buvo baigtos statyti miesto sienos.

Miestas per visą savo istoriją priklausė ne vienai šaliai. Jis buvo įtrauktas į Neapolio karalystės, Ispanijos, Prancūzijos sudėtis.

Žemės drebėjimai
----------------

Žemės drebėjimai yra pažymėti miesto istorijoje, mat Akvila yra pastatyta ant seisminės zonos ribų.

Miestas rimtai nukentėjo nuo 1315 m. gruodžio 3 d. žemės drebėjimo, kurio metu buvo rimtai pažeista Šv. Pranciškaus bažnyčia. 1349 m. sausio 22 d. drebėjimas nusinešė apie 800 žmonių gyvybes. Dar kartą mieste žemė drebėjo 1452, 1461, 1501 ir 1646 m. 1703 m. vasario 3 d. žemės drebėjimas buvo vienas skausmingiausių – jo metu žuvo apie 3 000 žmonių ir buvo sugriautos beveik visos miesto bažnyčios. Kitas drebėjimas įvyko 1706 m. o pats didžiausias drebėjimas miesto istorijoje įvyko 1786 m. liepos 31 d. – žuvo daugiau nei 6 000 gyventojų. Dar vienas žemės drebėjimas įvyko 1958 m.

2009 m. balandžio 6 d. naktį centrinę Italiją supurtė 6,3 balų stiprumo žemės drebėjimas – jo epicentras buvo visai netoli Akvilos miesto. Didelė dalis istorinių pastatų buvo sugriauti, vietinė žiniasklaida pranešė apie 308 mirusius, 1 500 traumuotus ir apie 40 000 be namų likusių gyventojų. Pagal žuvusiųjų skaičių šis žemės drebėjimas buvo pats didžiausias nuo 1980 m.

Miestai partneriai
------------------

Akvila turi aštuonis miestus partnerius:

* Vokietija Rotveilis, Vokietija
* Kanada Jorkas, Torontas, Kanada
* Ispanija Kuenka, Ispanija
* Australija Hobartas, Australija
* Lenkija Zeliona Gura, Lenkija,
* Italija Bernalda, Italija
* Rumunija Bistrica, Rumunija
* Libanas Baalbekas, Libanas

Nuorodos
--------

* Oficiali miesto svetainė (it.)

1. ↑